פלורנס הנדרסון

פלורנס אגנס הנדרסון (באנגלית: Florence Agnes Henderson; 14 בפברואר 1934 – 24 בנובמבר 2016) הייתה שחקנית וזמרת אמריקאית שהקריירה שלה נמשכה שישה עשורים. היא זכורה בעיקר מהופעתה בתפקיד קרול בריידי בקומדיית המצבים "חבורת בריידי" של רשת ABC בה כיכבה מ-1969 עד 1974 יחד עם רוברט ריד. הנדרסון שיחקה גם בסרטי קולנוע ועל במת התיאטרון, וגם הנחתה תוכניות בישול ותוכניות בידור בטלוויזיה. הנדרסון השתתפה בתוכניות טלוויזיה רבות, שעשועונים, תוכניות אירוח ותוכניות מציאות, הן כחברת פאנל והן כמתמודדת. היא התמודדה ב-2010 בתוכנית "רוקדים עם כוכבים (ארצות הברית)". הנדרסון הנחתה תוכנית אירוח משלה "המופע של פלורנס הנדרסון" ותוכנית בישול "מי מבשל עם פלורנס הנדרסון" ברשת "Retirement Living TV" אותה הגישה עד מותה בגיל 82.

ביוגרפיה
הנדרסון נולדה ביום ולנטיין 1934 בדייל שבאינדיאנה. היא הייתה הצעירה במשפחה בת עשרה ילדים. בתקופת השפל הגדול אמה לימדה אותה לשיר רפרטואר של כחמישים שירים. כשהייתה בת 12 החלה לשיר בחנויות מכולת מקומיות.

ב-1951 סיימה הנדרסון ללמוד לתואר באקדמיית סנט פרנסיס באוונסבורו שבקנטקי. אחר כך נרשמה לאקדמיה האמריקאית לאמנויות הדרמה בניו יורק.

קריירה
בתחילת הקריירה שלה שיחקה הנדרסון במחזות זמר כגון סיור הופעות עם המחזמר "אוקלהומה!" והופעה במחזמר "דרום פסיפיק" במרכז לינקולן.

ב-1952 הופיעה לראשונה בברודוויי במחזמר "Wish You Were Here", וב-1954 כיכבה במחזמר "Fanny" בתפקיד הראשי במשך 888 הצגות. הנדרסון הופיעה עם גורדון מקריי בסרט "אוקלהומה!" בתוכנית ספיישל בטלוויזיה מחווה לרוג'רס והמרשטיין. ב-1956 שיחקה בפרק "The Abbe and the Nymph" של הסדרה "אני מרגל". היא גילמה את מג מארץ' בעיבוד מוזיקלי לרומן "נשים קטנות" ששודר ב-16 באוקטובר 1958.

הנדרסון שיחקה בשני פרקים בסדרת האנתולוגיה "The United States Steel Hour". היא גילמה את מרי ג'יין בעיבוד לספר "הרפתקאותיו של האקלברי פין" ששודר ב-20 בנובמבר 1957. עוד הופיעה ב-"A Family Alliance" עיבוד לסיפור קצר מאת דורותי קנפילד פישר ששודר ב-4 ביוני 1958.

בין השנים 1958 ל-1961 הופיעה הנדרסון יחד עם ביל הייז בפרסומות לאולדסמוביל בתוכנית "המופע של פאטי פייג'" ששודרה בחסות אולדסמוביל. ב-1960 הופיעו הייז והנדרסון במופע מוזיקלי ששודר בתוכנית "Tonight Starring Jack Paar". ב-1963 שיחקה הנדרסון בברודוויי במחזמר "The Girl Who Came to Supper".

ב-1962 זכתה הנדרסון בפרס שרה סידונס על הופעתה בתיאטרון שיקגו, ובאותה שנה הייתה האישה הראשונה שהנחתה את התוכנית "The Tonight Show" אחרי שג'ק פאר עזב את התוכנית ולפני שג'וני קרסון התחיל להגיש אותה באוקטובר 1962.

הנדרסון הופיעה במופעים מוזיקליים בתוכניות טלוויזיה שונות. ב-19 במאי 1963 הופיעה בתוכנית "The Voice of Firestone" יחד עם הבריטון מריו סרני. כחלק מהקריירה המוזיקלית שלה הקליטה אלבומים בחברת תקליטי RCA.

ממוזער|תפקידה הידוע ביותר של הנדרסון היה קרול בריידי – האמא בסיטקום משנות השבעים של המאה העשרים "חבורת בריידי"
תפקידה הידוע ביותר של הנדרסון הוא בדמות קרול בריידי בסיטקום "חבורת בריידי" ששודר ב-ABC מ-1969 עד 1974. חברתה הטובה של הנדרסון, שירלי ג'ונס, דחתה את ההצעה להופיע בתפקיד, אבל שנה לאחר מכן קיבלה תפקיד דומה כאמא לחמישה ילדים בסדרה "משפחת פרטרידג'" ששודרה בין 1970 ל-1974.

בזכות תפקידה ב"חבורת בריידי" דורגה הנדרסון במקום ה-54 ברשימת מאה האייקונים הגדולים בטלוויזיה של TV Land ואנטרטיינמנט ויקלי.

כחובבת נלהבת של שעשועונים השתתפה הנדרסון בגרסה המקורית של התוכנית "תשע בריבוע" והופיעה פעמים אחדות בשעשועון "The $25,000 Pyramid". עוד השתתפה בתוכנית "Password", בשעשועון המקורי של "Match Game", כאורחת בתוכנית "What's My Line", ב"מי רוצה להיות מיליונר?" ובתוכניות נוספות.

ממוזער|כפות ידיה של הנדרסון בפארק השעשועים אולפני הוליווד של דיסני בדיסניוורלד
הנדרסון הופיעה עם ילדיה הטלוויזיוניים בסדרת תוכניות מציאות בשם "My Fair Brady". היא השתתפה בעונה השישית של הסדרה "The Surreal Life" של ערוץ VH1.

הנדרסון הופיעה בווידאו קליפ של "Amish Paradise" של וירד אל ינקוביק. ב-2002 השתתפה בהופעה בלתי נשכחת בתוכנית האלתורים הקומית "של מי השורה הזאת בכלל?" בה התנשקה עם ראיין סטיילס ועם קולין מוקרי.

בשנים 2007 עד 2009 הנחתה הנדרסון תוכנית אירוח יומית בשם "Living Live" יחד עם מישך טיילור (Meshach Taylor) בערוץ Retirement Living TV. התוכנית שונתה כדי להתמקד בה ולכן הוחלף שם התוכנית ל"המופע של פלורנס הנדרסון". ב-2010 הייתה התוכנית מועמדת לפרס אמי. במאי 2010 השתתפה הנדרסון בסדרת פרסומות לרדיו עבור רשת הטלוויזיה פוקס. ב-12 ביולי 2010 הופיעה הנדרסון כמנחה אורחת בתוכנית "WWE RAW".

הנדרסון הייתה אחת מתריסר הידוענים שהתמודדו בעונה ה-11 של התוכנית "רוקדים עם כוכבים", שעלתה לשידור ב-20 בספטמבר 2010. בן הזוג המקצועי שרקד לצדה היה קורקי באלאס. ב-19 באוקטובר 2010 הודחה מהתחרות בסיבוב החמישי.

הנדרסון דיבבה את ברברה, האומנת של קליבלנד, בפרק "The Men In Me" בסדרה "המופע של קליבלנד".

בפברואר 2013 החלה הנדרסון להנחות תוכנית בישול בשם "Who's Cooking with Florence" בערוץ "Retirement Living TV".

חיים אישיים
ב-1956 התחתנה הנדרסון עם אירה ברנשטיין. בני הזוג התגרשו ב-1985. נולדו להם ארבעה ילדים. ב-1987 נישאה הנדרסון לד"ר ג'ון ג'ורג' קאפאס שנפטר ב-2002.

הנדרסון נפטרה ב-24 בנובמבר 2016 בבית חולים בלוס אנג'לס ביל 82. יום לפני כן אושפזה בבית חולים ומתה מאי-ספיקת לב. היא נקברה בבית הקברות ווסטווד וילג' ממוריאל פארק בלוס אנג'לס.

פילמוגרפיה
קולנוע
 שנה שם שם באנגלית תפקיד הערות 1970 Song of Norway נינה גריג 1991שקשוק הליצן Shakes the Clown אישה אלמונית 1994 האקדח מת מצחוק ⅓33: העלבון האחרון Naked Gun 33⅓: The Final Insult הופעת קמע 1995 משפחת בריידי – הסרט The Brady Bunch Movie סבתא (אמא של קרול) הופעת קמע 1996 For Goodness Sake II קונה בחנות וידאו 1998 הקדוש מכולם Holy Man הופעת קמע 1999 Get Bruce בתפקיד עצמה סרט דוקומנטרי 2003 דיקי רוברטס: ילד פלא לשעבר Dickie Roberts: Former Child Star בתפקיד עצמה 2008 For Heaven's Sake שרה מילר 2010 The Christmas Bunny בטסי רוס 2016 חמישים גוונים של שחור Fifty Shades of Black גברת רובינסון

טלוויזיה
 שנה שם שם באנגלית תפקיד הערות 1954 General Foods 25th Anniversary Show: A Salute to Rodgers and Hammerstein לאורי סרט טלוויזיה 1956 אני מרגל I Spy נימפה בפרק "The Abbe and the Nymph" 1957 The United States Steel Hour מרי ג'יין בפרק "The Adventures of Huckleberry Finn" 1958 The U.S. Steel Hour בפרק "A Family Alliance" 1958 נשים קטנות Little Women מג מארץ' סרט טלוויזיה מוזיקלי 1958–1962 Tonight Starring Jack Paar בתפקיד עצמה 1959–1960 The Today Show בתפקיד עצמה 1962–1967 Password בתפקיד עצמה 1968 המופע של דין מרטין The Dean Martin Show הופעת אורח 1969–1974 חבורת בריידי The Brady Bunch קרול אן בריידי סדרת טלוויזיה (117 פרקים) 1976 ספינת האהבה The Love Boat בפרק הפיילוט 1976 החבובות The Muppet Show בתפקיד עצמה בפרק "פלורנס הנדרסון" 1976 The Paul Lynde Halloween Special בתפקיד עצמה 1976–1977 השעה של משפחת בריידי The Brady Bunch Hour קרול אן בריידי סדרת טלוויזיה (9 פרקים) 1981 בנות משפחת בריידי מתחתנות The Brady Girls Get Married קרול אן בריידי סרט טלוויזיה 1977–1987 ספינת האהבה The Love Boat 8 תפקידים שונים  10 פרקים The Brady Brides קרול אן בריידי סדרת טלוויזיה (5 פרקים) 1982 מחלק משטרה Police Squad! אישה שנורתה בפרק "Rendezvous at Big Gulch" 1982–1985 The $25,000 Pyramid בתפקיד עצמה מתמודדת 1983 אליס Alice שרה ג'יימס בפרק "It Had to Be Me" 1985–1986 The $100,000 Pyramid בתפקיד עצמה מתמודדת 1986, 1990 רצח במשיכת קולמוס Murder, She Wrote מריה מורגנה / פאטי סו דיאמונד סדרת טלוויזיה (2 פרקים) 1987 המופע של גרי שאנדלינג It's Garry Shandling's Show הופעת אורח 1988 A Very Brady Christmas קרול אן בריידי סרט טלוויזיה 1990 The Bradys קרול אן בריידי סדרת טלוויזיה (6 פרקים) 1993–1995 עולמו של דייב Dave's World מגי – אמא של בת' מדי פעם 1994 רוזאן Roseanne פלו אנדרסון בפרק "Suck Up or Shut Up" 1995 Fudge מיוריאל בפרק "Fudge-a-mania" 1995–1996 Our Generation בתפקיד עצמה מנחה 1996 אלן Ellen מדלן בפרק "Joe's Kept Secret" 1999–2000 Later Today בתפקיד עצמה מגישה 2000 סאטרדיי נייט לייב Saturday Night Live בתפקיד עצמה (פרודיה) בפרק "Jackie Chan/Kid Rock" 2000 מלך השכונה The King of Queens לילי בפרק "Dark Meet" 2001 מי רוצה להיות מיליונר Who Wants to Be a Millionaire בתפקיד עצמה 2002אמהות בשביתה Mom's on Strike בטי סרט טלוויזיה 2002של מי השורה הזאת בכלל? Whose Line Is It Anyway? בתפקיד עצמה הופעת אורח 2003 Mrs. America בתפקיד עצמה מנחה 2006 The Surreal Life בתפקיד עצמה חברת צוות 2006 Loonatics Unleashed מלורי "מסטרמיינד" קייסי סדרת טלוויזיה (3 פרקים) 2007 המופע של אלן דג'נרס The Ellen DeGeneres Show בתפקיד עצמה הופעת אורח 2007–2009 המופע של פלורנס הנדרסון The Florence Henderson Show מנחה סדרת טלוויזיה (52 פרקים) 2008 Ladies of the House רוז אולמסטד סרט טלוויזיה 2009 סמנתה מי? Samantha Who? לורטה הופעת אורח 2010 WWE RAW WWE Raw בתפקיד עצמה מנחה אורחת 2010 רוקדים עם כוכבים Dancing with the Stars בתפקיד עצמה מתמודדת 2012 המופע של קליבלנד The Cleveland Show האומנת ברברה (דיבוב) בפרק "The Men in Me" 2012 Handy Manny הדודה ג'יני בפרק "Handy Manny and the Seven Tools" 2012 Happily Divorced אליזבת בפרק "Meet the Parents" 2012 רוק 30 30 Rock בתפקיד עצמה בפרק "My Whole Life Is Thunder" 2013 Who's Cooking with Florence Henderson מנחה סדרת טלוויזיה (12 פרקים) 2014 Trophy Wife פרנסס הריסון בפרק "The Wedding – Part Two" 2014 Rachael v Guy: Celebrity Cook Off בתפקיד עצמה בפרק "Boardwalk Bites" 2016 K.C. Undercover אירמה בפרק "Dance Like No One's Watching" 2016 צ'לסי Chelsea בתפקיד עצמה בפרק "Ellen Page & Inspiring Role Models"

תפקידים בתיאטרון
 שנה שם שם באנגלית תפקיד הערות 1949 קרוסל Carousel קרי פפרידג' 1952 Wish You Were Here הנערה החדשה 1952 אוקלהומה! Oklahoma! לאורי 1953 The Great Waltz רסי 1954 פאני Fanny פאני 1961–1962, 1968, 1978 צלילי המוזיקה The Sound of Music מריה ריינר 1963–1964 The Girl Who Came to Supper מרי מורגן 1965 המלך ואני The King and I אנה 1967 דרום פסיפיק South Pacific נלי פורבוש 1974, 1981 אנני אוקלי אשת לפידות Annie Get Your Gun אנני אוקלי

קישורים חיצוניים



 פלורנס הנדרסון באתר TCM Movie Database

 ריאיון עם פלורנס הנדרסון באתר Archive of American Television



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:מנחות טלוויזיה אמריקאיות
קטגוריה:מנחי תחרויות יופי
קטגוריה:זמרות אמריקאיות
קטגוריה:זמרים אמריקאים
קטגוריה:מדבבות אמריקאיות
קטגוריה:אמריקאיות ממוצא אירי
קטגוריה:משתתפים בתוכניות מציאות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:בוגרות האקדמיה האמריקאית לאמנויות הדרמה
קטגוריה:בוגרי האקדמיה האמריקאית לאמנויות הדרמה
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016